LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2010 M. GRUODŽIO 1 D. ĮSAKYMO Nr. D1-963 „DĖL APLINKOSAUGOS LEIDIMŲ INFORMACINĖS SISTEMOS (ALIS) NUOSTATŲ PATVIRTINIMO“ PAKEITIMO

2012 m. kovo 13 d. Nr. D1-224

Vilnius

Pakeičiu Aplinkosaugos leidimų informacinės sistemos (ALIS) nuostatus, patvirtintus Lietuvos Respublikos aplinkos ministro 2010 m. gruodžio 1 d. įsakymu Nr. D1-963 „Dėl Aplinkosaugos leidimų informacinės sistemos (ALIS) nuostatų patvirtinimo“ (Žin., 2010, Nr. 143-7346; 2011, Nr. 142-6681), ir išdėstau juos nauja redakcija (pridedama).

Aplinkos ministras	Gediminas Kazlauskas

PATVIRTINTA

Lietuvos Respublikos aplinkos ministro

2010 m. gruodžio 1 d. įsakymu Nr. D1-963

(Lietuvos Respublikos aplinkos ministro

2012 m. kovo 13 d. įsakymo Nr. D1-224 redakcija)

Aplinkosaugos leidimų informacinėS sistemOS NUOSTATAI

I. BENDROSIOS NUOSTATOS

1. Aplinkosaugos leidimų informacinės sistemos (toliau – ALIS) nuostatai (toliau – Nuostatai) reglamentuoja ALIS steigimo pagrindą, laukiamą rezultatą, organizacinę ir funkcinę struktūras, kaupiamų duomenų šaltinius, jų saugą, finansavimą ir ALIS modernizavimą arba likvidavimą.

2. Nuostatai parengti vadovaujantis Valstybės informacinių sistemų steigimo ir įteisinimo taisyklėmis, patvirtintomis Lietuvos Respublikos Vyriausybės 2004 m. balandžio 19 d. nutarimu Nr. 451 (Žin., 2004, Nr. 58-2061), ir kitais teisės aktais.

3. Nuostatuose vartojamos sąvokos:

Aplinkosaugos leidimai – leidimai, licencijos ir įgyta teisė, kurių išdavimą, atnaujinimą, galiojimo sustabdymą ir panaikinimą reglamentuoja šių Nuostatų 6 punkte nurodyti su aplinkosaugos leidimų išdavimu susiję teisės aktai.

Duomenų tvarkymas – kiekvienas su duomenimis atliekamas veiksmas: paieška, rinkimas, kaupimas, saugojimas, grupavimas, jungimas, papildymas ir taisymas, naudojimas, teikimas, skleidimas, paskelbimas, naikinimas ar kitoks veiksmas arba veiksmų visuma, loginės ir aritmetinės operacijos.

Naudotojai – ALIS tvarkytojo darbuotojai, turintys teisę naudotis ALIS ištekliais nustatytoms funkcijoms atlikti.

Pareiškėjas – fizinis, juridinis asmuo, pateikiantis elektroninį užsakymą (toliau – Prašymas) gauti aplinkosaugos leidimą.

4. Nuostatuose vartojamos sąvokos atitinka Valstybės informacinių sistemų steigimo ir įteisinimo taisyklėse ir šių Nuostatų 6 punkte nurodytuose teisės aktuose vartojamas sąvokas.

II. ALIS STEIGIMO PAGRINDAS, TIKSLAS, FUNKCIJOS IR LAUKIAMAS REZULTATAS

5. ALIS steigimo pagrindas:

5.1. Lietuvos Respublikos Vyriausybės 2006 m. lapkričio 6 d. nutarimas Nr. 1097 „Dėl Viešojo administravimo plėtros iki 2010 metų strategijos įgyvendinimo 2007–2010 metų priemonių plano patvirtinimo“ (Žin., 2006, Nr. 120-4568; 2009, Nr. 62-2494).

5.2. Lietuvos Respublikos aplinkos ministerijos nuostatai, patvirtinti Lietuvos Respublikos Vyriausybės 1998 m. rugsėjo 22 d. nutarimu Nr. 1138 „Dėl Lietuvos Respublikos aplinkos ministerijos nuostatų patvirtinimo“ (Žin., 1998, Nr. 84-2353; 2010, Nr. 125-6395).

6. ALIS tvarkoma vadovaujantis šiais teisės aktais:

6.1. Europos Sąjungos teisės aktai:

6.1.1. 1996 m. gruodžio 9 d. Tarybos reglamentas (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (OL 2004 m. specialusis leidimas, 15 skyrius, 3 tomas, p. 136);

6.1.2. 2006 m. gegužės 4 d. Komisijos reglamentas (EB) Nr. 865/2006, nustatantis išsamias Tarybos reglamento (EB) Nr. 338/97 dėl laukinės faunos ir floros rūšių apsaugos kontroliuojant jų prekybą įgyvendinimo taisykles (OL 2006 L 166, p. 1);

6.1.3. 2008 m. vasario 25 d. Tarybos reglamento (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo (OL 2008 L 60, p. 1) 11 straipsnis;

6.1.4. 2009 m. lapkričio 20 d. Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančio reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, Nr. 509/2007 (EB), Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančio reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL 2009 L 343, p. 1), 55 straipsnis;

6.1.5. Europos Tarybos reglamentas (EB) Nr. 1100/2007, nustatantis priemones europinių ungurių ištekliams atkurti (OL 2007 L 248, p. 17);

6.2. Lietuvos Respublikos įstatymai:

6.2.1. Lietuvos Respublikos aplinkos oro apsaugos įstatymas (Žin., 1999, Nr. 98-2813);

6.2.2. Lietuvos Respublikos aplinkos monitoringo įstatymas (Žin., 1997, Nr. 112-2824; 2006, Nr. 57-2025);

6.2.3. Lietuvos Respublikos vandens įstatymas (Žin., 1997, Nr. 104-2615; 2003, Nr. 36-1544);

6.2.4. Lietuvos Respublikos geriamojo vandens tiekimo ir nuotekų tvarkymo įstatymas (Žin., 2006, Nr. 82-3260);

6.2.5. Lietuvos Respublikos atliekų tvarkymo įstatymas (Žin., 1998, Nr. 61-1726; 2002, Nr. 72-3016);

6.2.6. Lietuvos Respublikos žuvininkystės įstatymas (Žin., 2000, Nr. 56-1648; 2004, Nr. 73-2527);

6.2.7. Lietuvos Respublikos mėgėjiškos žūklės įstatymas (Žin., 2004, Nr. 118-4395);

6.2.8. Lietuvos Respublikos saugomų teritorijų įstatymas (Žin., 1993, Nr. 63-1188; 2001, Nr. 108-3902);

6.2.9. Lietuvos Respublikos laukinės augalijos įstatymas (Žin., 1999, Nr. 60-1944);

6.2.10. Lietuvos Respublikos laukinės gyvūnijos įstatymas (Žin., 1997, Nr. 108-2726; 2001, Nr. 110-3988);

6.2.11. Lietuvos Respublikos miškų įstatymas (Žin., 1994, Nr. 96-1872; 2001, Nr. 35-1161);

6.2.12. Lietuvos Respublikos žemės gelmių įstatymas (Žin., 1995, Nr. 63-1582; 2001, Nr. 35-1164);

6.2.13. Lietuvos Respublikos asmens duomenų teisinės apsaugos įstatymas (Žin., 1996, Nr. 63-1479; 2008, Nr. 22-804);

6.2.14. Lietuvos Respublikos valstybės informacinių išteklių valdymo įstatymas (Žin., 2011, Nr. 163-7739);

6.3. kiti teisės aktai:

6.3.1. Lietuvos Respublikos aplinkos ministro 2005 m. sausio 18 d. įsakymas Nr. D1-35 „Dėl Leidimų naudoti žūklės plotus išdavimo ir panaikinimo tvarkos aprašo patvirtinimo“ (Žin., 2005, Nr. 14-442);

6.3.2. Lietuvos Respublikos Vyriausybės 2005 m. sausio 20 d. nutarimas Nr. 44 „Dėl Aukcionų dėl leidimo naudoti žūklės plotus valstybiniuose vandens telkiniuose rengimo nuostatų patvirtinimo“ (Žin., 2005, Nr. 11-331);

6.3.3. Lietuvos Respublikos Vyriausybės 2005 m. kovo 30 d. nutarimas Nr. 335 „Dėl Be aukciono išduodamų leidimų naudoti žūklės plotus valstybiniuose vandens telkiniuose mokesčio dydžio nustatymo ir mokėjimo tvarkos aprašo patvirtinimo“ (Žin., 2005, Nr. 43-1370);

6.3.4. Lietuvos Respublikos aplinkos ministro 2009 m. rugsėjo 17 d. įsakymas Nr. D1-550 „Dėl Duomenų apie žvejybą vidaus vandenyse teikimo tvarkos aprašo patvirtinimo“ (Žin., 2009, Nr. 112-4802);

6.3.5. Lietuvos Respublikos aplinkos ministro 2005 m. vasario 10 d. įsakymas Nr. D1-75 „Dėl Licencinės žūklės organizavimo ir vykdymo tvarkos aprašo patvirtinimo“ (Žin., 2005, Nr. 24-784);

6.3.6. Lietuvos Respublikos aplinkos ministro 2005 m. liepos 1 d. įsakymas Nr. D1-337 „Dėl Mėgėjiškos žūklės taisyklių patvirtinimo“ (Žin., 2005, Nr. 85-3189);

6.3.7. Lietuvos Respublikos aplinkos ministro 2004 m. gruodžio 3 d. įsakymas Nr. D1-614 „Dėl Mėgėjiškos žūklės leidimų išdavimo taisyklių ir Mėgėjiškos žūklės leidimų valstybiniuose vandens telkiniuose naudojimo ir apskaitos tvarkos aprašo patvirtinimo“ (Žin., 2004, Nr. 180-6684);

6.3.8. Lietuvos Respublikos aplinkos ministro 2005 m. gegužės 30 d. įsakymas Nr. D1-267 „Dėl Verslinės žvejybos Lietuvos žuvininkystės vidaus vandens telkiniuose taisyklių patvirtinimo“ (Žin., 2005, Nr. 69-2484; 2007, Nr. 74-2950);

6.3.9. Lietuvos Respublikos aplinkos ministro 2009 m. birželio 15 d. įsakymas Nr. D1-331 „Dėl Specialiosios žvejybos vidaus vandenyse tvarkos aprašo patvirtinimo“ (Žin., 2009, Nr. 74-3031);

6.3.10. Lietuvos Respublikos aplinkos ministro 2006 m. balandžio 26 d. įsakymas Nr. D1-205 „Dėl Verslinės žvejybos leidimų vidaus vandens telkiniuose išdavimo tvarkos aprašo, Verslinės žvejybos leidimo blanko formos ir Reikalavimų verslinės žvejybos leidimų blankų spausdinimui patvirtinimo“ (Žin., 2006, Nr. 49-1782);

6.3.11. Lietuvos Respublikos aplinkos ministro, Muitinės departamento prie Finansų ministerijos direktoriaus ir Valstybinės maisto ir veterinarijos tarnybos direktoriaus 2002 m. gruodžio 21 d. įsakymas Nr. 658/831/743 „Dėl Prekybos laukiniais gyvūnais taisyklių patvirtinimo“ (Žin., 2002, Nr. 125-5690; 2004, Nr. 85-3097);

6.3.12. Lietuvos Respublikos aplinkos ministro 2006 m. gegužės 25 d. įsakymas Nr. D1-260 „Dėl Prekybos saugomų rūšių laukiniais augalais taisyklių patvirtinimo“ (Žin., 2006, Nr. 61-2215);

6.3.13. Lietuvos Respublikos aplinkos ministro 2002 m. vasario 27 d. įsakymas Nr. 80 „Dėl Taršos integruotos prevencijos ir kontrolės leidimų išdavimo, atnaujinimo ir panaikinimo taisyklių patvirtinimo“ (Žin., 2002, Nr. 85-3684; 2005, Nr. 103-3829);

6.3.14. Lietuvos Respublikos aplinkos ministro 2004 m. gruodžio 30 d. įsakymas Nr. D1-711 „Dėl Leidimų atlikti taršos šaltinių išmetamų į aplinką teršalų ir teršalų aplinkos elementuose matavimus ir tyrimus išdavimo tvarkos aprašo patvirtinimo“ (Žin., 2005, Nr. 4-81; 2007, Nr. 108-4444);

6.3.15. Lietuvos Respublikos aplinkos ministro 2003 m. gruodžio 19 d. įsakymas Nr. 684 „Dėl Pavojingų atliekų tvarkymo licencijavimo taisyklių bei Pavojingas atliekas tvarkančių įmonių darbuotojams taikomų kvalifikacinių reikalavimų ir atestavimo tvarkos patvirtinimo“ (Žin., 2004, Nr. 18-552);

6.3.16. Lietuvos Respublikos Vyriausybės 2001 m. lapkričio 29 d. nutarimas Nr. 1433 „Dėl Leidimų tirti žemės gelmes išdavimo tvarkos patvirtinimo“ (Žin., 2001, Nr. 102-3634; 2005, Nr. 45-1448);

6.3.17. Lietuvos Respublikos Vyriausybės 2002 m. vasario 11 d. nutarimas Nr. 198 „Dėl Leidimų naudoti naudingųjų iškasenų (išskyrus angliavandenilius), požeminio pramoninio bei mineralinio vandens išteklius ir žemės gelmių ertmes išdavimo taisyklių patvirtinimo“ (Žin., 2002, Nr. 16-607; 2005, Nr. 72-2607);

6.3.18. Lietuvos Respublikos aplinkos ministro 2004 m. liepos 14 d. įsakymas Nr. D1-386 „Dėl Leidimų kirsti mišką išdavimo tvarkos aprašo patvirtinimo“ (Žin., 2004, Nr. 116-4348);

6.4. šie Nuostatai ir kiti teisės aktai.

7. ALIS tikslas – su aplinkosaugos leidimais susijusios informacijos centralizuotas valdymas ir aplinkosaugos leidimų išdavimo procedūrų optimizavimas, teikiant leidimų išdavimo elektronines paslaugas (toliau – Elektroninės paslaugos).

8. ALIS asmens duomenų tvarkymo tikslas – sudaryti fiziniams asmenims galimybę pateikti ir gauti elektroniniu būdu savo ir (arba) juridinio asmens aplinkosaugos leidimo gavėjo duomenis, Prašymus, dokumentus ir atlikti su teikiamais duomenimis susijusius veiksmus.

9. Pagrindinės ALIS funkcijos yra:

9.1. priimti iš Pareiškėjų Prašymus, užpildytus ALIS interneto svetainėje realiu laiku;

9.2. derinti Prašymą ir aplinkosaugos leidimo projektą interaktyviu būdu;

9.3. išduoti, atsisakyti išduoti, atnaujinti aplinkosaugos leidimą, sustabdyti ar panaikinti aplinkosaugos leidimo galiojimą ir atlikti kitus su aplinkosaugos leidimais susijusius veiksmus interaktyviu būdu;

9.4. užtikrinti autentifikavimą, duomenų apsikeitimą su susijusiomis informacinėmis sistemomis ir elektroninį apmokėjimą už išduotus aplinkosaugos leidimus (už kurių išdavimą mokama valstybės ar kita rinkliava) per Viešojo administravimo institucijų informacinių sistemų interoperabilumo sistemą (toliau – VAIISIS);

9.5. užtikrinti prieigą prie erdvinių duomenų rinkinių per Lietuvos erdvinės informacijos portalą;

9.6. teikti fiziniams ir juridiniams asmenims informaciją apie išduodamus aplinkosaugos leidimus, jų išdavimo tvarką ir sąlygas;

9.7. suteikti galimybes aplinkosaugos leidimo savininkams teikti ataskaitas, susijusias su aplinkosaugos leidimais.

10. Laukiami ALIS rezultatai:

10.1. įdiegtos aplinkosaugos leidimų išdavimo elektroninės paslaugos optimizuos aplinkosaugos leidimų išdavimo procedūras, sumažins aplinkosaugos leidimų išdavimo ir administravimo sąnaudas;

10.2. centralizuotas informacijos teikimas apie aplinkosaugos leidimus, jų išdavimo tvarką ir sąlygas padidins informacijos apie išduodamus aplinkosaugos leidimus prieinamumą ir viešojo administravimo procedūrų skaidrumą;

10.3. sistemingas duomenų kaupimas leis gerinti ir efektyvinti viešojo administravimo paslaugas ir užtikrinti tinkamą sprendimų priėmimo efektyvumą.

III. ORGANIZACINĖ ALIS STRUKTŪRA

11. ALIS organizacinę struktūrą sudaro ALIS valdytojas, ALIS tvarkytojai, ALIS duomenų teikėjai ir gavėjai.

12. ALIS valdytojas yra Lietuvos Respublikos aplinkos ministerija (toliau – ALIS valdytojas).

13. ALIS valdytojas vykdo šias funkcijas:

13.1. organizuoja ALIS kūrimą;

13.2. tvirtina ALIS kūrimo ir plėtros planus, kontroliuoja jų vykdymą;

13.3. koordinuoja ALIS tvarkytojų veiklą, susijusią su ALIS tvarkymu, ir vykdo šios veiklos priežiūrą;

13.4. tvirtina teisės aktus, susijusius su ALIS funkcionavimu;

13.5. užtikrina ALIS duomenų saugą;

13.6. vykdo ALIS duomenų saugos reikalavimų laikymosi priežiūrą ir skiria ALIS saugos įgaliotinį;

13.7. nagrinėja ALIS tvarkytojų pasiūlymus dėl ALIS tobulinimo, juos apibendrina, priima sprendimus dėl ALIS tobulinimo ir modernizavimo;

13.8. organizuoja ALIS reikalingų duomenų gavimą iš valstybės registrų ir informacinių sistemų;

13.9. sudaro duomenų teikimo sutartis;

13.10. užtikrina ALIS techninės ir programinės įrangos funkcionavimą;

13.11. vykdo kitas Lietuvos Respublikos valstybės informacinių išteklių valdymo įstatyme nurodytas funkcijas.

14. ALIS tvarkytojai:

14.1. Lietuvos Respublikos aplinkos ministerija;

14.2. Aplinkos apsaugos agentūra;

14.3. Lietuvos Respublikos aplinkos ministerijos regionų aplinkos apsaugos departamentai;

14.4. Valstybinė miškų tarnyba;

14.5. Lietuvos geologijos tarnyba prie Aplinkos ministerijos;

15. ALIS tvarkytojai atlieka šias funkcijas:

15.1. tvarko ALIS duomenis ir teikia juos duomenų gavėjams;

15.2. teikia ALIS valdytojui pasiūlymus dėl ALIS tobulinimo;

15.3. užtikrina tvarkomų duomenų saugą;

15.4. vykdo kitas Lietuvos Respublikos valstybės informacinių išteklių valdymo įstatyme nurodytas funkcijas.

16. ALIS duomenų teikėjai:

16.1. valstybės įmonė Registrų centras teikia Juridinių asmenų registro ir Nekilnojamojo turto registro ir kadastro duomenis;

16.2. Gyventojų registro tarnyba prie Lietuvos Respublikos vidaus reikalų ministerijos teikia Gyventojų registro duomenis;

16.3. Aplinkos apsaugos agentūra teikia Lietuvos Respublikos upių, ežerų ir tvenkinių kadastro duomenis;

16.4. Valstybinė miškų tarnyba teikia Lietuvos Respublikos miškų valstybės kadastro duomenis;

16.5. Lietuvos geologijos tarnyba prie Aplinkos ministerijos teikia Žemės gelmių registro duomenis;

16.6. Nacionalinė žemės tarnyba prie Žemės ūkio ministerijos teikia Georeferencinio pagrindo duomenis;

16.7. Informacinės visuomenės plėtros komitetas prie Susisiekimo ministerijos teikia VAIISIS duomenis;

16.8. Valstybinė saugomų teritorijų tarnyba prie Aplinkos ministerijos teikia Saugomų teritorijų valstybės kadastro duomenis;

16.9. Neįgalumo ir darbingumo nustatymo tarnyba prie Socialinės apsaugos ir darbo ministerijos teikia Neįgalumo ir darbingumo nustatymo informacinės sistemos duomenis.

17. ALIS duomenų gavėjai:

17.1. Lietuvos geologijos tarnyba prie Aplinkos ministerijos;

17.2. Valstybinė miškų tarnyba;

17.3. kiti fiziniai ir juridiniai asmenys.

IV. INFORMACINĖ ALIS STRUKTŪRA

18. ALIS informacinę struktūrą sudaro ALIS duomenų bazė, duomenų srautai tarp ALIS viešojo portalo ir ALIS vidinės sistemos dalies, kiti duomenų srautai tarp ALIS ir kitų su ALIS susijusių informacinių sistemų ir registrų, duomenų apdorojimo procesų rezultatai.

19. ALIS duomenų bazėje saugoma:

19.1. Naudotojų duomenys: prisijungimo vardas, prieigos prie ALIS duomenų teisės, kiti Naudotojų duomenys (vardas, pavardė, pareigos, telefono numeris, elektroninio pašto adresas);

19.2. duomenys apie pateiktus Prašymus: Pareiškėjas (juridinio asmens pavadinimas, teisinė forma, įmonės kodas, buveinė arba fizinio asmens vardas, pavardė, asmens kodas, gyvenamoji vieta), prašomo aplinkosaugos leidimo tipas, Prašymo pateikimo data, Prašymo patvirtinimo duomenys (patvirtinimo data, už patvirtinimą atsakingi asmenys), su Prašymu susiję dokumentai, kiti Prašymo duomenys;

19.3. duomenys apie išduotus aplinkosaugos leidimus ir jų projektus: aplinkosaugos leidimo išdavimo data, aplinkosaugos leidimą išdavusi institucija ir atsakingas asmuo, aplinkosaugos leidimo projekto suderinimo duomenys (suderinimo data, derinusios institucijos ir atsakingi asmenys), aplinkosaugos leidimo gavėjas (fizinis arba juridinis asmuo), aplinkosaugos leidimo galiojimo datos, su aplinkosaugos leidimu susiję dokumentai;

19.4. apmokėjimo duomenys (jei už aplinkosaugos leidimo išdavimą mokama valstybės ar kita rinkliava);

19.5. Pareiškėjų teikiamų periodinių ataskaitų duomenys, susiję su išduotų aplinkosaugos leidimų naudojimu;

19.6. ALIS klasifikatoriai:

19.6.1. aplinkosaugos leidimų tipai;

19.6.2. aplinkosaugos leidimų kainodara;

19.6.3. Lietuvos Respublikos aplinkos ministerijos regionų aplinkos apsaugos departamentai;

19.6.4. Lietuvos savivaldybės;

19.6.5. užsienio šalys;

19.6.6. prašymų ir aplinkosaugos leidimų būsenos;

19.6.7. aplinkosaugos leidimų panaikinimo priežasčių klasifikatorius;

19.6.8. kiti ALIS aplinkosaugos leidimams reikalingi klasifikatoriai.

20. ALIS duomenų tvarkymui naudojami kitų valstybės registrų, kadastrų ir informacinių sistemų duomenys:

20.1. Lietuvos Respublikos juridinių asmenų registro duomenys: juridinio asmens kodas, pavadinimas, teisinis statusas, buveinė (adresas), įregistravimo data, išregistravimo data, juridinio asmens kontaktiniai duomenys;

20.2. Lietuvos Respublikos nekilnojamojo turto registro ir kadastro duomenys: unikalus žemės sklypo numeris, adresas, daiktinės teisės, jų suvaržymai ir šių teisių turėtojai (fizinio arba juridinio asmens kodas);

20.3. Lietuvos Respublikos gyventojų registro duomenys: asmens kodas, vardas, pavardė, gyvenamoji vieta;

20.4. Lietuvos Respublikos upių, ežerų ir tvenkinių kadastro duomenys:

20.4.1. upių ir kanalų duomenys: identifikavimo kodas, pavadinimas, kategorija, įregistravimo data, duomenų įrašymo data, duomenų keitimo data;

20.4.2. ežerų, tvenkinių ir dirbtinių nepratekamų paviršinio vandens telkinių duomenys: identifikavimo kodas, pavadinimas, kategorija, įregistravimo data, duomenų įrašymo data, duomenų keitimo data;

20.5. Lietuvos Respublikos žemės gelmių registro duomenys: bendrieji ir specifiniai registro objektų (gręžinių, naudingųjų iškasenų telkinių, požeminio vandens telkinių, vandenviečių, žemės gelmių šiluminės energijos telkinių, žemės gelmių ertmių) duomenys. Iš Lietuvos Respublikos žemės gelmių registro asmens duomenys nebus gaunami;

20.6. Lietuvos Respublikos miškų valstybės kadastro duomenys: miško masyvą, miško kvartalą, taksacinį miško žemės sklypą ir jame esantį medyną apibūdinantys duomenys;

20.7. VAIISIS duomenys:

20.7.1. Pareiškėjų duomenys: juridinio asmens pavadinimas, kodas arba fizinio asmens vardas, pavardė, asmens kodas;

20.7.2. atliktų mokėjimų duomenys: apmokėjimo suma, gavėjo sąskaita, mokėtojo sąskaita, apmokėjimo data;

20.8. Lietuvos Respublikos saugomų teritorijų valstybės kadastro duomenys: ribos LKS-94 koordinačių sistemoje;

20.9. Neįgalumo ir darbingumo nustatymo tarnybos informacinės sistemos duomenys: asmens kodas (jei nėra, gimimo data), asmens vardas, pavardė, ar asmuo laikomas nedarbingu (iš dalies darbingu);

20.10. Georeferencinio pagrindo duomenys: Lietuvos Respublikos teritorijos M 1:10 000 skaitmeninis rastrinis ortofotografinis žemėlapis ORT10LT ir erdviniai duomenų rinkiniai.

V. FUNKCINĖ ALIS STRUKTŪRA

21. ALIS funkcinę struktūrą sudaro viešasis portalas, vidinė sistema ir juos sudarantys posistemiai.

22. Viešąjį portalą sudaro šie posistemiai:

22.1. Informacijos viešinimo posistemis, kurio funkcijos:

22.1.1. teikti informaciją apie išduodamus aplinkosaugos leidimus ir jų išdavimo tvarką ir sąlygas;

22.1.2. teikti statistinę ir kitą viešą informaciją apie pateiktus Prašymus, išduotus aplinkosaugos leidimus ALIS viešajame portale;

22.1.3. teikti duomenis apie pateiktus Prašymus ir išduotus aplinkosaugos leidimus Pareiškėjams.

22.2. Prašymų teikimo posistemis, kurio funkcijos:

22.2.1. užregistruoti naują Prašymą;

22.2.2. tvarkyti Prašymų duomenis;

22.2.3. įkelti į ALIS kartu su Prašymu teikiamus dokumentus bylų pavidalu;

22.2.4. peržiūrėti Prašymo derinimo eigą ir gautus su Prašymo tvirtinimu susijusius pranešimus;

22.2.5. atlikti elektroninį apmokėjimą už norimą gauti aplinkosaugos leidimą;

22.3. Aplinkosaugos leidimų duomenų teikimo posistemis, kurio funkcijos:

22.3.1. peržiūrėti išduotus aplinkosaugos leidimus;

22.3.2. peržiūrėti išduoto aplinkosaugos leidimo duomenis;

22.3.3. atspausdinti aplinkosaugos leidimą;

22.3.4. pateikti Prašymą aplinkosaugos leidimo duomenų koregavimui, aplinkosaugos leidimo sustabdymui ar atnaujinimui;

22.4. Teikiamų ataskaitų, susijusių su išduotų aplinkosaugos leidimų naudojimu, duomenų priėmimo posistemis, kurio funkcijos – aplinkosaugos leidimo savininkams suteikti galimybes pateikti ataskaitas;

22.5. Pareiškėjų autentifikavimo posistemis, kurio funkcijos:

22.5.1. Identifikuoti pareiškėjus, naudojant VAIISIS.

23. Vidinę sistemą sudaro šie posistemiai:

23.1. Aplinkosaugos leidimų paruošimo, Prašymų ir aplinkosaugos leidimų projektų derinimo bei išdavimo posistemis, kurio funkcijos yra:

23.1.1. peržiūrėti pateiktus Prašymus, aplinkosaugos leidimų projektus ir išduotus aplinkosaugos leidimus;

23.1.2. paruošti aplinkosaugos leidimo projektą;

23.1.3. tvarkyti aplinkosaugos leidimo duomenis;

23.1.4. įkelti su prašomu išduoti aplinkosaugos leidimu susijusius dokumentus;

23.1.5. patvirtinti aplinkosaugos leidimo išdavimą;

23.1.6. atsisakyti išduoti aplinkosaugos leidimą, nurodant atsisakymo priežastis;

23.1.7. informuoti Pareiškėją apie aplinkosaugos leidimo išdavimo eigą ir teikti kitus su aplinkosaugos leidimo išdavimu susijusius pranešimus;

23.2. Leidimų duomenų peržiūros bei leidimų kontrolės posistemis, kurio funkcijos:

23.2.1. peržiūrėti išduotus leidimus;

23.2.2. peržiūrėti išduoto leidimo duomenis;

23.2.3. atspausdinti leidimą;

23.2.4. atlikti leidimo panaikinimą, sustabdymą, sustabdymo panaikinimą;

23.3. ALIS administravimo posistemis, kurio funkcijos yra:

23.3.1. tvarkyti Naudotojų duomenis;

23.3.2. tvarkyti sistemos klasifikatorius;

23.3.3. teikti išduotų leidimų duomenis kitoms informacinėms sistemoms ir gauti iš kitų informacinių sistemų leidimų išdavimui reikalingų klasifikatorių duomenis;

23.3.4. tvarkyti sistemos veikimo žurnalą ir pateikti ALIS administratoriams informaciją apie sistemos veikimą;

23.4. Aplinkosaugos leidimų kontrolės posistemis, kurio funkcijos:

23.4.1. atlikti išduoto aplinkosaugos leidimo kontrolę mobilių įrenginių pagalba;

23.4.2. įvesti aplinkosaugos leidimuose nustatytų sąlygų patikros arba aplinkosaugos leidimų sąlygų laikymosi patikros duomenis.

VI. DUOMENŲ ŠALTINIAI

24. ALIS duomenys, nurodyti šių Nuostatų 19.2 ir 19.3 punktuose, gaunami iš šių pirminių duomenų šaltinių:

24.1. Pareiškėjų, kurie pildydami Prašymą aplinkosaugos leidimui gauti, pateikia pirminius duomenis;

24.2. Naudotojų, atliekančių aplinkosaugos leidimų sąlygų laikymosi kontrolę.

VII. DUOMENŲ SAUGA

25. ALIS duomenų sauga užtikrinama organizacinėmis, techninėmis, technologinėmis, metodinėmis ir kitomis priemonėmis, vadovaujantis Bendraisiais elektroninės informacijos saugos valstybės institucijų ir įstaigų informacinėse sistemose reikalavimais, patvirtintais Lietuvos Respublikos Vyriausybės 1997 m. rugsėjo 4 d. nutarimu Nr. 952 „Dėl elektroninės informacijos saugos valstybės institucijų ir įstaigų informacinėse sistemose“ (Žin., 1997, Nr. 83-2075; 2007, Nr. 49-1891), Lietuvos standartais LST ISO/IEC 27002:2009, LST ISO/IEC 27001:2006 bei kitais Lietuvos ir tarptautiniais „Informacijos technologija. Saugumo metodai“ grupės standartais, apibūdinančiais saugų informacinės sistemos duomenų tvarkymą, Valstybės institucijų ir įstaigų informacinių sistemų elektroninės informacijos techniniais saugos reikalavimais, patvirtintais Lietuvos Respublikos vidaus reikalų ministro 2008 m. spalio 27 d. įsakymu Nr. 1V-384 (Žin., 2008, Nr. 127-4866), Bendraisiais reikalavimais organizacinėms ir techninėms duomenų saugumo priemonėms, patvirtintais Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71 (Žin., 2008, Nr. 135-5298).

26. ALIS duomenų sauga organizuojama vadovaujantis Lietuvos Respublikos aplinkos ministerijos duomenų centro duomenų saugos nuostatais, patvirtintais Lietuvos Respublikos aplinkos ministro 2007 m. lapkričio 13 d. įsakymu Nr. D1-604 „Dėl Lietuvos Respublikos aplinkos ministerijos duomenų centro duomenų saugos nuostatų patvirtinimo“, ir kitais saugos politiką įgyvendinančiais dokumentais.

27. Už ALIS duomenų saugą atsako ALIS valdytojas ir tvarkytojai.

28. Naudotojai, kurie tvarko asmens duomenis, privalo saugoti asmens duomenų paslaptį, jeigu šie asmens duomenys neskirti skelbti viešai. Ši pareiga galioja pasitraukus iš valstybės tarnybos, perėjus dirbti į kitas pareigas arba pasibaigus darbo ar sutartiniams santykiams.

29. ALIS duomenys tvarkomi, naudojami ir teikiami vadovaujantis Lietuvos Respublikos asmens duomenų teisinės apsaugos įstatymo ir kitų teisės aktų nuostatomis.

30. Asmens duomenys viešai neskelbiami.

31. Fizinis asmuo, kurio asmens duomenys įrašyti ALIS, turi teisę:

31.1. pateikęs ALIS duomenų tvarkytojui asmens tapatybę patvirtinantį dokumentą, gauti informaciją, iš kokių šaltinių ir kokie jo asmens duomenys surinkti, kokiu tikslu jie tvarkomi, kam teikiami ir buvo teikti bent per paskutinius vienerius metus;

31.2. pateikęs ALIS duomenų tvarkytojui rašytinį Prašymą dėl jo asmens duomenų tvarkymo, gauti informaciją, ar su juo susiję asmens duomenys yra tvarkomi, taip pat gauti prašomus duomenis ne vėliau kaip per 30 kalendorinių dienų;

31.3. susipažinęs su ALIS tvarkomais savo asmens duomenimis, reikalauti, kad būtų ištaisyti neteisingi, netikslūs, papildyti neišsamūs, pašalinti nereikalingi arba neteisėtai surinkti duomenys;

31.4. turi kitas Lietuvos Respublikos asmens duomenų teisinės apsaugos įstatyme numatytas teises.

32. Visi ALIS duomenys, išskyrus įstatymų ir kitų teisės aktų nustatytus atvejus, yra vieši ir teikiami neatlygintinai.

VIII. ALIS FINANSAVIMAS

33. ALIS finansuojama iš Lietuvos Respublikos valstybės biudžeto ir kitų teisės aktuose nustatytų finansavimo šaltinių.

iX. BAIGIAMOSIOS NUOSTATOS

34. ALIS modernizuojama arba likviduojama teisės aktų nustatyta tvarka.

35. Tais atvejais, kai kyla ginčų dėl leidimų išdavimo fakto nustatymo ar kitų ginčų, susijusių su leidimų išdavimu naudojant ALIS, ALIS tvarkytojai turi teisę išduoti pažymą, patvirtinančią leidimo išdavimo faktą, ar pateikti kitą informaciją, susijusią su leidimo išdavimu, nepažeidžiant asmens duomenų saugos reikalavimų.

_________________